Murmastiene vald

Murmastiene vald (läti keeles Murmastienes pagasts) on vald Lätis Madona piirkonnas. Vald piirneb sama piirkonna Varakļāni, Mētriena ja Barkava vallaga ning Jēkabpilsi piirkonna Atašiene vallaga.

Valla pindala on 174,5 km². 2016. aasta seisuga elas seal 755 inimest. Valla halduskeskus on Murmastiene küla, vallamaja asub aadressil Jaunatnes iela 14. Vallavanem on Jānis Mozga.Firmas.lv

 Ajalugu 

Aastal 1873 liideti Murmastiene vald Barkava vallaga. Aastal 1945 moodustati Barkava vallas Barkava, Borbaļi, Čeržinieki, Murmastiene ja Sumenieki külanõukogu, aastal 1949 aga vald likvideeriti. Aastal 1951 liideti Murmastiene külanõukoguga likvideeritava Bērzkalnieki külanõukogu kolhoosi Uzvara maad, aastal 1954 aga likvideeritav Borbaļi külanõukogu. Aastal 1962 liideti külanõukoguga Varakļāni linna maaterritooriumi sovhoosi Varakļāni maad, aastal 1973 aga osa Atspuki külanõukogust. Aastal 1979 liideti külanõukoguga osa Dekšārese külanõukogu alasid, ent osa külanõukogu maid arvati Varakļāni külanõukogu koosseisu. Aastal 1990 muudeti külanõukogu vallaks. Aastatel 2009–2025 kuulus vald Varakļāni piirkonda.

 Loodus 

Vald asub Ida-Läti madalikul. Kõrgeim koht (115,3 m) asub Siksala soosaarel valla lääneosas. Suurim jõgi on Isliena. Valla lääneosas asub osaliselt Teiči soo. Järvedest asuvad seal Mindauga järv (36 ha), Lisiņš (33,5 ha), Lielais Murmasts (29,4 ha), Vērtēzis (19,0 ha), Tolkaja järv (14,3 ha), Siksala järv (14 ha), Isliena järv (11,2 ha), Auka järv (5,3 ha). Teiči soo idaosas asub peaaegu täielikult kinni kasvanud Vabole järv.

Looduskaitse all on Tolkaja tamm ja kaks nimetut põlispuud. Osaliselt jääb valla aladele Teiči looduskaitseala, valla põhjaosa jääb osaliselt Barkava tammesalu hoiualale.

 Asustus 

Aastal 2011 elas vallas 752 lätlast, 19 venelast, 10 ukrainlast, 1 poolakas ja 3 leedulast.Ethnic composition of Latvia 2011

Valla külad:

 Küla  Küla tüüp  Elanike arv Aizpurve  mazciems  22 (2009) Arklinieki  mazciems  3 (2009) Bārbaļi  mazciems  36 (2009) Boles  mazciems  11 (2009) Caunes  mazciems  27 (2009) Darvinieki  mazciems  28 (2009) Ikaunieki  mazciems  8 (2009) Inčārnieki  mazciems  57 (2008) Kanči  mazciems  11 (2009) Karolīna  mazciems  10 (2009) Kokāji  mazciems  2 (2009) Kozsola  mazciems  4 (2009) Lielie Strodi  mazciems  22 (2009) Mazie Tropi  mazciems  7 (2009) Meža Strodi  mazciems  12 (2008) Murmastiene  ciems  296 (2025) Pušči  mazciems  35 (2009) Sārnas  mazciems  4 (2009) Seimuškas  mazciems  42 (2008) Siksala  mazciems  5 (2009) Silagals  mazciems  67 (2009) Zepi  mazciems  18 (2009) Teicejnieki  mazciems  5 (2009) Tiltagals  mazciems  25 (2009) Trizelnieki  mazciems  12 (2008) Vecumnieki  mazciems  30 (2009) Veipi  mazciems  15 (2009) Vidsola  mazciems  7 (2009) Viersazepi  mazciems  

Ülejäänud valla elanikud elasid külade koosseisu mitte kuuluvates taludes.

 Viited 

Kategooria:Läti vallad
Kategooria:Madona piirkond